Държавен вестник, бр. 24, 2018 г., стр. 51

БРОЙ  24	
Д Ъ Р Ж А В Е Н  В Е С Т Н И К 	
СТР.  51  
(3) При установяване на формално управле-
ние на предприятието от страна на едноличния 
собственик след сключване с АХУ на договора 
за финансиране, в т.ч. по време на изпълнението 
на инвестиционния проект и в срока по чл. 7, 
ал. 6, договорът с предприятието се прекратява, 
а полученото финансиране се възстановява на 
АХУ заедно със законната лихва.
Чл. 6. (1) Едноличният собственик осигурява 
своите доходи от функциониране на собственото 
си предприятие в изпълнение на задълженията си 
по чл. 5, ал. 1 чрез самостоятелно извършване на 
основната(ите) дейност(и), записана(и) в търгов-
ския регистър при учредяване на предприятието.
(2) За нуждите на извършваната стопанска 
дейност едноличният собственик може да наема 
и други лица за осъществяване само на спомага-
телни, неуправленски, неопределящи профила на 
дейност на предприятието видове работи.
(3) Когато се предлага наемане на допълните-
лен персонал, задължително се прави оценка на 
преимущественото участие на едноличния соб-
ственик при извършване на основните дейности 
на предприятието. Като минимално доказателство 
за преимущественото участие на собственика се 
използва размерът на възнаграждението, което 
се определя в бюджета по чл. 30, т. 2 и не може 
да бъде по-малко от възнаграждението на целия 
нает персонал, определено при съществуващи-
те нормални условия за заплащане на труда в 
страната.
(4) В изпълнение на условията по предходната 
алинея едноличният собственик с трайни увреж-
дания не може да наема допълнителен персонал 
за изпълнение на управленски функции и на 
дейности, които биха поставили развитието на 
предприятието в зависимост от волята на наетото 
лице. Това ограничение е в сила до изтичане на 
срока по чл. 7, ал. 6.
(5) Не се разрешава наемането на персонал, 
който да върши цялата дейност(и), записана в 
търговския регистър, като за едноличния собстве-
ник се запазва само функцията на управляващ.
Чл. 7. (1) Дейностите, които се изпълняват в 
рамките на конкурсното предложение, се делят 
на две групи.
(2) Към първа група дейности се отнасят ин-
вестиционните дейности, чието осъществяване 
подготвя започването и развитието на самосто-
ятелна стопанска дейност.
(3) Към втора група дейности се отнасят дей-
ностите, които предстои да се изпълняват след 
приключване на инвестиционните дейности.
(4) С реализацията на дейностите от първа 
група се подготвя извършването на дейностите от 
втора група. Изпълнението на инвестиционните 
дейности не може да носи печалба (доход) за 
предприятието. Предприятието трябва да полу-
чава печалба при изпълнение на дейностите от 
втора група, което е предпоставка за неговата 
ефективност и ефикасност.
(5) Продължителността на дейностите от първа 
група не може да бъде по-голяма от 4 месеца.
(6) Продължителността на дейностите от втора 
група не може да бъде по-малка от 36 месеца.
(7) Когато поради обективни причини се 
наложи временно прекратяване на дейностите 
от втора група, срокът по ал. 6 се увеличава с 
периода на временното прекратяване.
(8) За временното прекратяване на дейностите 
по ал. 7 се уведомява АХУ, която може да поиска 
подписването на анекс към сключения договор 
за финансиране.
Чл. 8. (1) Всеки кандидат може да участва в 
обявения конкурсен кръг само с едно предложение.
(2) С проектно предложение, което не е класи-
рано в един конкурсен кръг, може да се кандидат-
ства само още веднъж: през годината на първото 
кандидатстване или през следващата година. За 
целта то трябва да се преработи в съответствие с 
нормативните разпоредби, в т.ч. на Методиката за 
започване и развитие на самостоятелна стопанска 
дейност от лица с трайни увреждания, като се 
отчетат и бележките на оценителната комисия.
Чл. 9. Когато конкурсно предложение се пред-
ставя за оценка на дата и час, в т.ч. и датата и часа 
на пощенското клеймо на подателя, по-късна от 
датата и часа, обявени за крайни за съответния 
конкурс, то не се приема. Ако предложението е 
изпратено по пощата, то се връща на кандидата 
с наложен платеж.
Чл. 10. (1) Не се допускат до участие в конкурса:
1. предложения, които не съдържат попълнен 
формуляр и/или бюджет;
2. предложения, които представят попълнен 
формуляр в стар формат;
3. предложения, които не съдържат изискуеми 
доказателствени документи по чл. 50;
4. лица с трайни увреждания, чиито пред-
ложения са в противоречие с разпоредбите на 
Регламент (ЕС) № 1407/2013 г. на Европейската 
комисия2;
5. лица с трайни увреждания, които не отго-
варят на изискванията на чл. 19, ал. 3 на Пра-
вилника за прилагане на Закона за интеграция 
на хората с увреждания (ППЗИХУ); липсата на 
обстоятелствата по чл. 19, ал. 3 от ППЗИХУ се 
удостоверява с писмена декларация;
6. лица с трайни увреждания, чиито предло-
жения имат за цел получаването на доходи от 
отдаване под наем на придобитото по инвести-
ционния проект имущество;
7. лица с трайни увреждания, чиито предло-
жения имат за цел развитието на хазартни игри;
8. предложения, които са в противоречие с 
установената нормативна база в страната.
(2) От участие в конкурса се отстраняват:
1. лица с трайни увреждания, които имат 
учредено еднолично предприятие, независимо 
дали е действащо или недействащо;
2. лица с трайни увреждания, участващи като 
съдружници в други търговски дружества.
(3) Неналичието на обстоятелствата по ал. 2, 
т. 1 и 2 се удостоверява с писмена декларация.
(4) Когато бъде установено, че деклараци-
ите по ал. 1, т. 5 и/или ал. 3 не отговарят на 
истината, АХУ започва чрез съдебните органи 
наказателно преследване на декларатора, пред-
ставил невярната декларация. Ако наличието
2Вж . ht t p://eu r-lex.eu ropa.eu/ L exUr iSer v/
LexUriServ.do?uri=OJ:L:2013:352:0001:0008:BG:PDF